محبوب علی قیصر

محبوب علی قیصر  بھارت کے سیاست دان ہیں۔ ان کا تعلق بھارت کی ریاست بہار کے سہرسہ ضلع کے سمری بختیار پور سے ہے۔ انہوں نے اپنے سیاسی کیرئر کی ابتدا انڈین نیشنل کانگریس سے کی۔ وہ بہار اسمبلی میں سمری بختیار پور اسمبلی حلقہ سے رکن مجلس قانون ساز رہ چکے ہیں۔ انہوں نے 3 مرتبہ سمری بختیار پور کی نمائندگی کی۔ وہ حکومت بہار کی کابینہ کے رکن بھی رہ چکے ہیں۔ بھارت کے عام انتخابات، 2014ء میں کانگریس نے انہیں لوک سبھا کا ٹکٹ نہیں دیا جس کے بعد وہ لوک جن شکتی پارٹی میں شامل ہو گئے اور کھگڑیا سے انہوں نامزدگی فارم بھرا جہاں انہیں جیت حاصل ہوئی۔

ابتدائی زندگی 
ان کی ولادت 13 مئی 1958ء کو سہرسہ میں ہوئی۔ ان کے والد چودھری صلاح الدین حکومت بہار کی کابینہ کے سابقہ رکن ہیں۔ ان کا تعلق سمری بختیار پور کے نواب خاندان سے ہے۔ ان کے دادا نواب نظیر الحسن سمری بختیار نوابی ریاست کے نواب تھے۔ ان کے بڑے بھائی فاروق بھی سیاست دان ہیں جنہیں لوک سبھا انتخابات میں دنیش یادو سے شکست کا سامنا کرنا پڑا۔ وہ حکومت بہار میں وزیر برائے سائنس و تکنالوجی اور اعلیٰ تعلیم رہ چکے ہیں۔ انہوں نے علی گڑھ مسلم یونیورسٹی سے اپنی تعلیم مکمل کی ہے۔

کیرئر 
انہوں نے اپنے سیاسی کیرئر کی ابتدا انڈین نیشنل کانگریس سے کی۔ وہ 2007ء تا 2010ء آل انڈیا کانگریس کمیٹی کے سکریٹری بھی رہ چکے ہیں۔  بعد میں انہوں نے کچھ سیاسی اختلافات کی وجہ سے کانگریس کو چھوڑ دیا اور لوک جن شکتی پارٹی میں شامل ہوگئے۔ وہ 2010ء تا 2013ء بہار پردیش کانگریس کمیٹی کے صدر بھی رہ چکے ہیں۔

حوالہ جات 

1958ء کی پیدائشیں
بقید حیات شخصیات
بھارتی مسلم شخصیات
بہار سے لوک سبھا کے ارکان
بہار قانون ساز اسمبلی کے ارکان
پٹنہ کے سیاست دان
سترہویں لوک سبھا کے ارکان
سولہویں لوک سبھا کے اراکین
ضلع سہرسہ کی شخصیات
ضلع کھگڑیا کی شخصیات
بہار سے انڈین نیشنل کانگریس کے سیاست دان
جامعہ علی گڑھ کے فضلا
ویکی ڈیٹا سے مطابقت رکھنے والی مختصر تفصیل